ນັກເທັນນິສ ນາງ Kerber ຍາດໄດ້ໄຊຊະນະຈາກ ມືເທັນນິສເບີນຶ່ງ ຂອງໂລກ ນາງ Williams ທີ່ອອສເຕຣເລຍ
ນາງ Kerber ໄດ້ຄອງຕຳແໜ່ງແຊ້ມ Grand Slam ເປັນຄັ້ງທຳອິດ ຂອງປີ ໂດຍໂຄ່ນລົ້ມ ນັກເທັນນິສ ມືນຶ່ງຂອງໂລກ ໃນສາມເຊັດ (6-4, 3-6, 6-4).
ດາລານັກເທັນນິສ ອາເມຣິກັນ ນາງ Serena Williams ໄດ້ ຜ່າຍແຜ້ ຢ່າງບໍ່ໜ້າເຊື່ອ ໃນການແຂ່ງຂັນຮອບສຸດທ້າຍ ຂອງ Australian Open ໂດຍເສຍໄຊໃຫ້ແກ່ ນາງ Angelique Kerber ຂອງເຢຍຣະມັນ ຜູ້ທີ່ເປັນອັນດັບທີ 7 ຂອງໂລກ ນາງ Kerber ໄດ້ຄອງຕຳແໜ່ງແຊ້ມ Grand Slam ເປັນຄັ້ງ ທຳອິດ ຂອງປີ ໃນວັນເສົາວານນີ້ ໂດຍໂຄ່ນລົ້ມ ນັກເທັນນິສ ມືນຶ່ງຂອງໂລກ ໃນສາມເຊັດ (6-4, 3-6, 6-4) ນາງ Kerber ນັກເທັນນິສມືຊ້າຍ ອາຍຸ 28 ປີ ໄດ້ເຂົ້າຮອບ ສຸດທ້າຍເປັນຄັ້ງທຳອິດ ຂອງງານແຂ່ງຂັນໃຫຍ່ ໃນຂະນະທີ່ ນາງ Williams ຜູ້ທີ່ໄດ້ລິ້ນຜິດພາດໂດຍບໍ່ມີຄວາມກົດດັນຫຍັງເລີຍ 23 ເທື່ອ ໃນເຊັດ ທຳອິດເທົ່ານັ້ນ ຜູ້ທີ່ຄົ້ວຫາ ຕຳແໜ່ງແຊ້ມ ຄັ້ງທີ 7 ຂອງນາງ ຢູ່ເດີ່ນແຂ່ງຂັນ ໃນນະຄອນ Melbourne ແລະ ໄດ້ຕຳແໜ່ງແຊ້ມ ຂອງ Grand Slam ລວມທັງໝົດ 22 ຄັ້ງມາແລ້ວ ຊຶ່ງອັນນັ້ນ ຈະເທົ່າທຽມກັບສະຖິຕິ ທີ່ໄດ້ຄອງໂດຍ ນັກເທັນນິສເຢຍຣະມັນ ນາງ Steffi Graf ຜູ້ທີ່ເປັນ ນັກເທັນນິສ ຂວັນໃຈ ຂອງນາງ Kerber ຢາມເຍົາໄວ ໄຊຂຊະນະໃນຄັ້ງນີ້ ໄດ້ສົ່ງເສີິມໃຫ້ນາງ Kerber ກາຍມາເປັນ ມີເທັນນິສ ເບີສອງຂອງ ໂລກ ແລະ ເກີດຂຶ້ນພຽງປີດຽວ ຫຼັງຈາກນາງ ໄດ້ຜ່າຍແພ້ ຮອບທຳອິດ ໃນນະຄອນ Melbourne ສ່ວນການແຂ່ງຂັນ ຮອບສຸດທ້າຍ ຂອງຊາຍດ່ຽວ ໃນວັນອາທິດມື້ນີ້ ຈະມີນັກເທັນນິສ ອັນ ດັບສູງສຸດ ທ້າວ Novak Djokovic ຂອງເຊີເບຍ ສູ້ກັບ ເບີສອງ ທ້າວ Andy Murray ຂອງອັງກິດ